

**Republika e Kosovës**

**Republika Kosova-Republic of Kosovo**

**Qeveria - Vlada – Government**

*Ministria e Administrimit të Pushtetit Lokal*

*Ministarstvo administracija lokalne samouprave*

*Ministry of Local Government Administration*

***Prishtinë, 07.07.2025***

**THIRRJE PUBLIKE PËR ANËTARË (EKSPERT) TË KOMISIONIT VLERËSUES PËR PROJEKTE TË OSHC-ve NË FUSHËN E AUDITIMIT SOCIAL NË NIVEL LOKAL**

1. **Hyrje**

Ministria e Administrimit të Pushtetit Lokal ka hapur thirrjen publike për projekte/programe të Organizatave të Shoqërisë civile që ka për qëllim zhvillimin e Auditimit social në nivel lokal. MAPL u bënë thirrje të gjitha anëtarëve nga organizatat e shoqërisë civile të regjistruara në Republikën e Kosovës si dhe ekspertëve shtetas në Republikën e Kosovës, programi i punës i të cilave është i fokusuar në fushën e vetëqeverisjes lokale, që të aplikojnë për pjesëmarrje në komisionin e vlerësimit të projekteve/programeve propozimeve të OSHC-ve që aplikojnë për këtë thirrje

1. **Thirrje për anëtarë**

Në kuadër të thirrjes për projekt-propozime, sipas Nenit 8 (3.2) të Rregullores MF-Nr.04/2017 mbi Kriteret, Standardet dhe Procedurat e Financimit Publik të OJQ-ve, MAPL hap këtë thirrje publike për zgjedhjen e dy përfaqësuesve nga grupi i ekspertëve të jashtëm, njëri nga të cilët duhet të jetë përfaqësues i OJQ-ve.

1. **Detyrat e Komisionit Vlerësues**

Detyrat e Komisionit Vlerësues janë të përcaktuara me rregullore. Komisioni Vlerësues ka këto detyra dhe përgjegjësi:

* + të vlerësojë aplikacionet nga aspekti procedural sipas rregullores;
	+ të vendos nëse aplikantët i plotësojnë kriteret e përgjithshme dhe të veçanta të parapara me rregullore për t’u kualifikuar për mbështetje financiare publike;
	+ të shqyrtojë dhe vlerësojë aplikacionet/propozimet e aplikantëve të kualifikuara për mbështetje financiare nga aspekti përmbajtjesor;
	+ të sigurojë që projekti/programi i përzgjedhur për mbështetje financiare ti plotësojë të gjitha kriteret e thirrjes publike, dhe kontribuojnë arritjes së prioriteteve dhe objektivat e thirrjes;
	+ të kërkoj dokumentacion shtesë të nevojshëm nga aplikuesit pas publikimit të listës paraprake të përfituesve dhe para nënshkrimit të kontratës;
	+ të përzgjedh përfituesin e mbështetjes financiare sipas thirrjes publike.

Pjesëmarrja në Komisionin Vlerësues bëhet në baza vullnetare. Nuk ka kompensim financiar për anëtarët e Komisionit Vlerësues.

1. **Kualifikimet**

Për të qenë anëtarë të Komisionit Vlerësues, aplikantët duhet të përmbushin këto kualifikime:

* Të kenë përfunduar suksesshëm studimet universitare në fushën e shkencave shoqërore, juridik, apo ekonomisë dhe biznesit;
* Të ketë përvojë në vlerësimin e programeve/projekteve, skemave të granteve ndërkombëtare apo publike;
* Të kenë fleksibilitet kohor për të marrë pjesë në mbledhjet e Komisionit Vlerësues sipas kërkesave të MAPL-së gjatë muajit korrik – gusht 2025.

**Rregulla të përgjithshme për përmbushjen e kualifikimeve:** Anëtarët e komisionit vlerësues nuk mund të jenë të emëruarit politik. Secili nga anëtarët e Komisionit Vlerësues nënshkruan deklaratën mbi paanshmërinë dhe konfidencialitin në vendimmarrje. Anëtarët e emëruar të Komisionit Vlerësues duhet paraprakisht të sigurohen që pjesëmarrja e tyre në këto komision është në përputhje me legjislacionin për parandalimin e konfliktit të interesit, duke nënshkruar një deklaratë me të cilën deklarojnë se nuk ekziston konflikt interesi. Në rast të ekzistimit të konfliktit të interesit, anëtarët duhet të kërkojnë nga udhëheqësi zëvendësimin e tyre.

1. **Dorëzimi i aplikacioneve**

Ju lutem të dorëzoni CV tuaj, dëshmitë për kualifikimet profesionale si dhe dëshmi për përvojën e punës jo më vonë se, 11.07.2025, në e-mailin shkrimorja.mapl@rks-gov.net.